ทำดีมีคนเห็น หนุ่มพิษณุโลก อุทยานฯ ธารโบกขรณี รับเข้าทำงาน
ปิดทองหลังพระก็มีคนเห็น หนุ่มพิษณุโลก ที่ตั้งใจเดินทั่วทุกภาคก่อนไปลงนามถวายพระพรที่ศิริราช ยังคงมุ่งมั่นไปที่พระบรมมหาราชวังแม้สถานการณ์เปลี่ยน ขณะที่หัวหน้าอุทยานฯ ธารโบกขรณี เห็นความตั้งใจในการดูแลป่าไม้ จึงตกลงรับเข้าทำงาน แต่เจ้าตัวขอเดินทางไป กทม. ทำหน้าที่ ก่อนจะกลับมาดูแลรักษาธรรมชาติต่อไป,เมื่อวันที่ 19 ต.ค.59 นายชุติพงษ์ แซ่เต็ง อายุ 24 ปี ชาวจังหวัดพิษณุโลก ซึ่งได้ออกเดินเท้าจากจังหวัดพิษณุโลก ไปยังภาคเหนือ อีสาน และลงมายังภาคใต้ เพื่อถวายพระราชกุศลให้แด่ในหลวง รัชกาลที่ 9 แต่เมื่อมาถึงจังหวัดกระบี่ และทราบข่าวว่าพระบาทสมเด็จพระเจ้าอยู่หัว รัชกาลที่ 9 เสด็จสู่สวรรคาลัย ก็ยังมุ่งมั่นที่จะเดินเท้าต่อ เพื่อไปแสดงความอาลัยที่ กทม. แด่พระองค์ท่าน ซึ่งล่าสุดได้ถึง อ.อ่าวลึกแล้ว (,หนุ่มพิษณุโลกเดินเท้าครบ 4 ภาค มุ่งหน้าศิริราช เพื่อถวายพระพรในหลวง, , ,หนุ่มพิษณุโลกเดินเท้าหลั่งน้ำตา มุ่งหน้าพระบรมมหาราชวัง แสดงความอาลัย,),ทั้งนี้ผู้สื่อข่าวรายงานว่า นายชุติพงษ์ ได้เดินทางมาพร้อมกับนายวีระศักดิ์ ศรีสัจจัง หัวหน้าอุทยานแห่งชาติธารโบกขรณี หลังพักค้างคืนที่อุทยานฯ และเดินทางมาที่ศาลากลางจังหวัดกระบี่ เพื่อร่วมพิธีแสดงความอาลัยแด่พระบาทสมเด็จพระปรมินทรมหาภูมิพลอดุลยเดช และร่วมลงนามแสดงความอาลัยภายในศาลากลางจังหวัด ต่อจากนั้นได้เข้าสักการะศาลหลักเมืองกระบี่ ก่อนเดินทางกลับไปยังอำเภออ่าวลึก เพื่อเดินเท้าต่อไปยังจังหวัดพังงา ระนอง ชุมพร และ กทม.ต่อไป,ทั้งนี้ระหว่างทางและการเข้าร่วมพิธี ได้มีประชาชนและข้าราชการที่ทราบข่าว ได้เข้ามาร่วมบริจาคเงิน ซึ่งนายชุติพงษ์ บอกว่า จะโอนเงินที่ได้ไปให้กับทางทีมงานที่ กทม. เพื่อจัดซื้ออาหารและน้ำแจกจ่ายประชาชนที่ไปร่วมไว้อาลัยที่สนามหลวง,นายชุติพงษ์ กล่าวอีกว่า หลังจากได้พูดคุยกับหัวหน้าอุทยานแห่งชาติธารโบกขรณี และทางหัวหน้าจะรับตนเข้าทำงานในอุทยานฯ ซึ่งตนนั้นก็มีความรักในธรรมชาติ ต้นไม้ และที่ผ่านมาได้ร่วมสร้างฝายมีชีวิตต่อเนื่อง ก็อยากที่จะทำงานด้านนี้ แต่ขอให้เดินเท้าต่อเพื่อในหลวงรัชกาลที่ 9 ให้เสร็จสิ้นก่อน ต่อจากนั้นก็อาจจะกลับมาทำงานที่ จ.กระบี่ เพื่อช่วยอนุรักษ์ทรัพยากรตามรอยเบื้องพระยุคลบาทต่อไป.
ปิดทองหลังพระก็มีคนเห็น  หนุ่มพิษณุโลก ที่ตั้งใจเดินทั่วทุกภาคก่อนไปลงนามถวายพระพรที่ศิริราช ยังคงมุ่งมั่นไปที่พระบรมมหาราชวังแม้สถานการณ์เปลี่ยน ขณะที่หัวหน้าอุทยานฯ ธารโบกขรณี เห็นความตั้งใจในการดูแลป่าไม้  
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,ศาลาสหทัยสมาคม,พระบรมมหาราชวัง,ชุติพงษ์ แซ่เต็ง,วีระศักดิ์ ศรีสัจจัง,อุทยานแห่งชาติธารโบกขรณี,กระบี่